ดิออร์ ค้นพบคุณสมบัติเด่น กุหลาบกรองวิลล์
ชิษณุชล สวรรยาวิสุทธิ์ แนะนำการปรนนิบัติผิวแบบฉบับ ดิออร์ แก่ ปาลาวี บุนนาค และ อรชุมา ดุรงค์เดช.,รู้ใจสาวรุ่นใหม่ที่ต้องการเปิดผิวใสแลดูอ่อนวัย Dior เครื่องสำอางแบรนด์ดัง ได้จัดกิจกรรมแบบเอ็กซ์คลูซีฟ ชวนสาวๆ มาสัมผัสศิลปะแห่งการถนอมผิวตามแบบฉบับของ Dior ด้วยนวัตกรรมความงามใหม่ล่าสุด Dior Prestige Le Nectar และ Dior Prestige La Creme ที่จะมาช่วยรังสรรค์ความงามอย่างสมบูรณ์แบบให้กับผิว เพื่อแลดูอ่อนเยาว์,ในงาน ชิษณุชล สวรรยาวิสุทธิ์ ผู้ฝึกอบรมผลิตภัณฑ์บำรุงผิว ดิออร์ ประเทศไทย กล่าวว่า ตลอด 15 ปี Dior ได้ทำการ คิดค้นและพัฒนาผลิตภัณฑ์กลุ่ม Dior Prestige อย่างต่อเนื่อง จนได้ค้นพบกุหลาบกรองวิลล์ หรือ Rose de Granville ที่มีคุณสมบัติอันโดดเด่น ช่วยให้ผิวสวยสมบูรณ์ดุจกลีบกุหลาบ Dior Science จึงได้นำกุหลาบมาเป็นส่วนผสมของผลิตภัณฑ์ใหม่ล่าสุดอย่าง Dior Prestige Le Nectar ที่จะช่วยให้ผิวหน้ากระชับได้รูปทรง พร้อมคงความแข็งแรงของผิว ด้วยเนื้อครีมสูตรเข้มข้น ช่วยปรับสภาพผิวให้ดูเปล่งปลั่ง สุขภาพดี มีความยืดหยุ่นสูง ส่วน Dior Prestige La Creme ครีมบำรุงผิวหน้าเนื้อบางเบา ช่วยบำรุงผิวที่ประสบปัญหาริ้วรอยแห่งวัยให้กลับมาสวยกระจ่างใส สำหรับเทคนิคปรนนิบัติผิวซึ่งเป็นกระบวนการที่คิดค้นโดยสถาบัน Dior Institue เพื่อเสริมประสิทธิภาพการบำรุงผิวมากยิ่งขึ้น มี 3 ขั้นตอน เริ่มด้วย การปลุกความสดใสให้ผิวพรรณ โดยใช้ Prestige Petal อุปกรณ์เสริมที่ดิออร์ ออกแบบมาโดยเฉพาะ ช่วยการปรนนิบัติผิวให้สมบูรณ์ โดยแนบส่วนปลายของเพรสทีจ เพทัล ลงบนแก้ม แล้วใช้สลับกับนิ้วชี้ของมืออีกข้าง ปัดผิวในแนวย้อนขึ้น ไล่จากลำคอสู่ขมับ ทำซ้ำ 20 ครั้งกับซีกหน้าแต่ละข้าง จะช่วยกระตุ้นการไหลเวียนของเลือด ขั้นตอนที่ 2 ช่วยลดเลือนริ้วรอย ด้วยการแนบส่วนปลายของเพรสทีจ เพทัล ลงบนคาง ลากขึ้นไปเป็นแนวกว้าง จากคางสู่ด้านข้างของใบหน้าขึ้นไปเป็นแนว แล้วลูบขึ้นไปหาหน้าผากสู่ขมับ เน้นบริเวณที่เกิดริ้วรอยได้ง่าย เช่น ร่องแก้ม, มุมปาก, หางตา เป็นต้น ขั้นตอนที่ 3 ช่วยกระชับรูปหน้า ด้วยการแนบปลายเพรสทีจ เพทัลไว้ใต้คาง แล้วลากขึ้นไปยังบริเวณหลังหู เพื่อยกกระชับรูปหน้าให้ดูเรียวได้รูป ทำสลับกันข้างละ 5 ครั้ง แล้วคุณจะเห็นความเปลี่ยนแปลง.
รู้ใจสาวรุ่นใหม่ที่ต้องการเปิดผิวใสแลดูอ่อนวัย Dior เครื่องสำอางแบรนด์ดัง ได้จัดกิจกรรมแบบเอ็กซ์คลูซีฟ ชวนสาวๆ มาสัมผัสศิลปะแห่งการถนอมผิวตามแบบฉบับของ Dior
Dior,เครื่องสำอางแบรนด์ดัง,ชิษณุชล สวรรยาวิสุทธิ์,ดิออร์,นวัตกรรมความงาม,ข่าว,ไทยรัฐฉบับพิมพ์